
Ételfutár drónok hálózatának optimalizálása és ábrázolása szimulációban

A minket körülvevő étel- és csomagkiszállító szolgáltatásokat nap, mint nap
használjuk. Az ezeket működtető cégek futárjai már egy ideje jelentős szerepet
töltenek be a nagyvárosok környezeteiben azáltal, hogy mind a belvárosokban, és
újonnan mind az vonzáskörzetben egyre inkább összehangolva, gyorsan és
hatékonyan igyekszenek csomagot vagy ételt eljuttatni a lakosságnak. A kiszállítást
végző rengeteg futár összehangolásának problémáját viszont nem lehet egyszerűen
kezelni. Az önvezető járművek a közeljövőben nagy eséllyel könnyen fogják tudni
csökkenteni a kiszállítást végző futár cégek logisztikai költségeit. A dolgozatom azt a
témát járja körül, hogy egy többcsomópontos drónhálózatot hogyan lehet központilag
úgy koordinálni, hogy azok vagy a legkevesebb idő alatt szállítsák ki rendeléseiket, a
vevők elégedettségének elérését minél inkább megcélozva, és/vagy a
legenergiatakarékosabban működjenek együtt. Mivel a problémában felvázolt
egyedek és számítások száma jelentősen nagynak mutatkozik, a számítások igénylik
az optimalizációs megoldások egyikének segítségét, az útvonaltervezés így
genetikus algoritmus által van vezérelve.

Ennek a kérdésnek a megvizsgálására alkot ez a dolgozat egy olyan szimulációt,
mely felhasználja a dolgozatban implementált heurisztikus optimalizációs algoritmust.
A cél a fejlesztés során az volt, hogy a szimuláció több tényezőt tudjon figyelembe
venni, ami alapján generálja, számolja és ábrázolja a környezetet, modulárisan
kezelhető fizikai és matematikai modellel rendelkezik. A szimulált futárdrónoknak
determinisztikus és sztochasztikus körülmények között szükséges minél stabilabban
munkát végezni. A szimuláció által szolgáltatott mérőadatok becslőértékkel
szolgálhatnak arra nézve, egy ilyen, realitásszerű vagy feltételezett erőforrásokkal
bíró rendszer hogyan és milyen hatásfokkal lenne képes működni a valóságban.
Ezek az adatok segíthetnek megbecsülni azt, a rendszert hogyan lenne érdemes
kiépíteni, egyáltalán milyen hatással lenne a környezetre és milyen költségekkel
járna kiépítése. A fejlesztett program felhasználható akár egy valós ételkiszállító
rendszer működésében is.



